text: Vejle Kommune slanker administrationen
  10 februar 2011 kl. 09.38
  Færre forvaltninger og færre direktører. Det er udspillet fra Vejle Kommune, som skal være med til at skære ned på administrationen i kommunen.
  Administrationen skal fylde mindre i kommunen. Det vedtog Vejle Byråd i går aftes på et lukket møde.
  Det betyder, at der skal være seks direktører i stedet for otte direktører i direktionen og to færre forvaltninger.
  Voksen- og Arbejdsmarkedsforvaltningen og Senior- og Sundhedsforvaltningen lægges sammen i Velfærdsforvaltningen og Teknisk Forvaltning og Miljøforvaltningen lægges sammen i Teknik- og Miljøforvaltningen.
  - Målet med at samle opgaverne i færre forvaltninger er at skabe øget synergi og en slankere organisation. Vi lægger vægt på, at de daglige opgaver udvikles i stærke og kompetente faglige miljøer, der kan yde en god og hurtig borgerbetjening og sikre borgernes retssikkerhed
  Ændringerne administrationen gælder fra 1. marts i år.
  Besparelsen for Vejle Kommune i år vil være på million kroner og yderligere fire millioner frem til 2013.
  